pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนลงทะเบียนผู้มีรายได้น้อยรอบ 2 ดีเดย์พรุ่งนี้วันแรก เพื่อรับสิทธิ์สวัสดิการแห่งรัฐ
วันอาทิตย์ที่ 2 เมษายน 2560
รัฐบาลเชิญชวนประชาชนลงทะเบียนผู้มีรายได้น้อยรอบ 2 ดีเดย์พรุ่งนี้วันแรก เพื่อรับสิทธิ์สวัสดิการแห่งรัฐ
โฆษกประจําสํานักนายกรัฐมนตรีเผย รัฐบาลเชิญชวนประชาชนลงทะเบียนผู้มีรายได้น้อยรอบ 2 ดีเดย์พรุ่งนี้วันแรก เพื่อรับสิทธิ์สวัสดิการแห่งรัฐ ย้ําต้องลงทะเบียนใหม่ทุกรายทั้งรายเดิมรายใหม่ เพื่ออัพเดทข้อมูล
วันนี้ (2 เม.ย.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในวันพรุ่งนี้รัฐบาลจะเปิดให้ประชาชนผู้มีรายได้น้อย ลงทะเบียนเพื่อสวัสดิการแห่งรัฐรอบที่ 2 เป็นวันแรก โดยจะดําเนินการต่อเนื่องไปจนถึงวันที่ 15 พ.ค.60 เพื่อให้ภาครัฐมีข้อมูลของผู้มีรายได้น้อยที่เป็นปัจจุบันและจัดสวัสดิการช่วยเหลือได้ตรงกลุ่มเป้าหมาย
"เมื่อปีที่แล้วมีประชาชนไปลงทะเบียนทั้งสิ้น 8,375,383 ราย แต่เป็นผู้มีสิทธิ์ซึ่งมีคุณสมบัติตรงตามเงื่อนไขที่จะได้รับเงินช่วยเหลือจากรัฐบาล 1,500 บาท และ 3,000 บาท จํานวน 7,715,359 ราย โดยในจํานวนนี้ได้รับเงินโอนไปแล้ว 7,525,363 ราย หรือคิดเป็นร้อยละ 97.5 ของจํานวนผู้มีสิทธิ์ทั้งหมด ส่วนที่เหลือไม่ได้รับเงินโอนเนื่องจากไม่มีบัญชีเงินฝากกับธนาคาร ไม่ไปติดต่อกับธนาคาร หรือบัญชีติดอายัด"
ทั้งนี้ พลเอก ประยุทธ์ จันทร์โอชา นายกรัฐมนตรี ให้ความสําคัญกับโครงการนี้เป็นอย่างมากเพราะถือเป็นช่องทางให้ความช่วยเหลือผู้มีรายได้น้อยโดยตรงโดยฝากเชิญชวนให้ผู้ที่มีคุณสมบัติตามที่ประกาศไว้ไปลงทะเบียนได้ที่ ธ.กรุงไทย ธ.ออมสิน และ ธ.ก.ส. ทุกสาขา สํานักงานคลังจังหวัดทุกจังหวัด และสํานักงานเขตใน ก.ท.ม. เพื่อรับบัตรประจําตัวผู้มีรายได้น้อยการช่วยเหลือค่าน้ําค่าไฟ ค่าโดยสารรถสาธารณะ การประกันภัยผู้มีรายได้น้อย หรือเบี้ยยังชีพผู้สูงอายุ เป็นต้น
"ผู้ที่มีสิทธิ์ทุกคนจะต้องไปลงทะเบียนใหม่ทั้งหมดทุกราย ทั้งรายเดิมที่เคยลงทะเบียนแล้วและรายใหม่ที่ยังไม่เคยลงทะเบียน โดยต้องมีสัญชาติไทยอายุ 18 ปีขึ้นไป เป็นผู้ว่างงานหรือมีรายได้ไม่เกิน 100,000 บาทในปี 59 ไม่มีทรัพย์สินทางการเงิน หรือไม่เป็นเจ้าของกรรมสิทธิ์ในอสังหาริมทรัพย์ตามกฎหมาย หรือหากมีบ้านพักอาศัยต้องมีพื้นที่ไม่เกิน 25 ตร.ว. ห้องชุดไม่เกิน 35 ตร.ม. หรือมีที่ดินเพื่อการเกษตรไม่เกิน 10 ไร่ หรือที่ดินอื่นที่ไม่ใช่การเกษตร ไม่เกิน 1 ไร่"
หลังจากลงทะเบียนแล้วสามารถตรวจสอบรายชื่อผู้มีสิทธิ์ได้ตั้งแต่เดือน มิ.ย.60 ที่www.epayment.go.thหรือที่ทําการกํานันผู้ใหญ่บ้าน หากไม่มีชื่อให้ไปติดต่อกับหน่วยงานที่ลงทะเบียนไว้ และรอรับบัตรสวัสดิการที่กระทรวงการคลังจะดําเนินการให้ต่อไป
---------------------
สํานักโฆษก
รัฐบาลไทย-ข่าวทำเนียบรัฐบาล-รอง นรม. และ รมว.กห. ตรวจเยี่ยมฝ่ายความมั่นคงในพื้นที่ จว.อุบลราชธานี  ย้ำทำงานเชิงรุกยึดประชาชนเป็นศูนย์กลาง จี้เร่งสางหนี้นอกระบบและเสริมการอยู่ดีกินดีของชาวบ้าน
วันจันทร์ที่ 23 กรกฎาคม 2561
รอง นรม. และ รมว.กห. ตรวจเยี่ยมฝ่ายความมั่นคงในพื้นที่ จว.อุบลราชธานี  ย้ําทํางานเชิงรุกยึดประชาชนเป็นศูนย์กลาง จี้เร่งสางหนี้นอกระบบและเสริมการอยู่ดีกินดีของชาวบ้าน
ในบ่ายวันเดียวกันของ 23 ก.ค. 61 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปตรวจเยี่ยมการปฏิบัติงานของ กอ.รมน.จว. รวมทั้ง หน่วยทหารพัฒนาภาค 5 และมณฑลทหารบกที่ 22 โดยย้ําส่วนราชการในพื้นที่ให้บูรณาการระบบกล้องวงจรปิดร่วมกัน
และขอให้ประสานทํางานร่วมกับกองกําลังป้องกันชายแดนในการสกัดกั้นการลําเลียงยาเสพติดและสินค้าผิดกฎหมาย โดยเฉพาะสินค้าการเกษตรที่ควบคุมและห้ามนําเข้า ซึ่งเป็นส่วนให้ราคาพืชผลการเกษตรตกต่ํา พร้อมทั้งขอให้ร่วมกับฝ่ายปกครอง ดูแลสนับสนุนการแก้ปัญหาปากท้องของประชาชน โดยใช้กลไก “ประชารัฐ” เสริมสร้างความเข้มแข็งของกระบวนการชุมชน พร้อมทั้งขอให้เตรียมความพร้อม ตอบสนองให้การช่วยเหลือและป้องกันภัยพิบัติ โดยเฉพาะอุทกภัยจากมรสุมในพื้นที่ให้ทันต่อเหตุการณ์
ต่อจากนั้น ได้เดินทางไปตรวจเยี่ยมและให้กําลังใจการปฏิบัติงานของเจ้าหน้าที่ตํารวจ ณ สถานีตํารวจภูธร อําเภอเมืองอุบลราชธานี และสถานีตํารวจภูธร อําเภอวารินชําราบ โดยย้ําการปฏิบัติงานของตํารวจ ขอให้ยึดประชาชนเป็นศูนย์กลาง และริเริ่มงานเชิงรุกให้มากขึ้น เพื่อป้องกันและลดปัญหาอาชญากรรม รวมทั้งให้เข้าไปช่วยเหลือดูแลชาวบ้านแก้ปัญหาหนี้นอกระบบและบังคับใช้กฎหมายจริงจังกับนายทุนเถื่อนปล่อยกู้ในพื้นที่ โดยให้ จัดตั้ง “ศูนย์ป้องกันและปราบปรามหนี้นอกระบบ” ระดับภาคและจังหวัด บูรณาการทํางานร่วมกันระหว่าง กอ.รมน.จว. ทหาร ตํารวจ อัยการ ศาล และ ปปง. ให้มีผลในทางปฏิบัติที่เป็นรูปธรรมในทุกพื้นที่ พร้อมทั้ง ผบ.ตร.ช่วยดูแลปรับปรุงสถานีตํารวจทั่วประเทศ รวมทั้งพัฒนาการบริการและระบบอํานวยความยุติธรรมให้กับประชาชนอย่างต่อเนื่อง ทั้งนี้ ขอให้ผู้บังคับบัญชาทุกระดับ กวดขันวินัยกําลังพลอยู่เสมอ โดยไม่ให้มีการเรียกรับส่วยหรือละเลยการปฏิบัติหน้าที่อย่างเด็ดขาด
รัฐบาลไทย-ข่าวทำเนียบรัฐบาล-การประชุมสัมมนาเพื่อรับฟังความคิดเห็นต่อร่างแผนสิ่งแวดล้อมในพื้นที่ระเบียงเศรษฐกิจพิเศษภาคตะวันออก พ.ศ.2561-2564
วันจันทร์ที่ 19 มีนาคม 2561
การประชุมสัมมนาเพื่อรับฟังความคิดเห็นต่อร่างแผนสิ่งแวดล้อมในพื้นที่ระเบียงเศรษฐกิจพิเศษภาคตะวันออก พ.ศ.2561-2564
การประชุมสัมมนาเพื่อรับฟังความคิดเห็นต่อร่างแผนสิ่งแวดล้อมในพื้นที่ระเบียงเศรษฐกิจพิเศษภาคตะวันออก พ.ศ.2561-2564
การประชุมสัมมนาเพื่อรับฟังความคิดเห็นต่อร่างแผนสิ่งแวดล้อมในพื้นที่ระเบียงเศรษฐกิจพิเศษภาคตะวันออก พ.ศ.2561-2564
วันนี้ (19 มี.ค. 61) กระทรวงทรัพยากรธรรมชาติและสิ่งแวดล้อม โดยสํานักงานนโยบายและแผนทรัพยากรธรรมชาติและสิ่งแวดล้อม ในฐานะเลขานุการคณะกรรมการจัดทําแผนสิ่งแวดล้อมในพื้นที่ระเบียงเศรษฐกิจพิเศษภาคตะวันออก จัดประชุมสัมมนาเพื่อรับฟังความคิดเห็นต่อร่างแผนสิ่งแวดล้อมในพื้นที่ระเบียงเศรษฐกิจพิเศษภาคตะวันออก พ.ศ.2561-2564โดยมี พลเอก สุรศักดิ์ กาญจนรัตน์ รัฐมนตรีว่าการ กระทรวงทรัพยากรธรรมชาติและสิ่งแวดล้อม เป็นประธานเปิดการประชุม พร้อมด้วยนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ผู้แทนจากหน่วยงานราชการ รัฐวิสาหกิจ ทั้งในส่วนกลางและส่วนภูมิภาค และส่วนจังหวัด สถาบันการศึกษา องค์กรปกครองส่วนท้องถิ่น ภาคเอกชน และประชาชน โดยงานประชุมดังกล่าวมีวัตถุประสงค์เพื่อให้เกิดกระบวนการมีส่วนร่วม รับฟังความคิดเห็นและข้อเสนอแนะจากหน่วยงานที่เกี่ยวข้องและผู้มีส่วนได้ส่วนเสีย ซึ่งจะนําไปปรับปรุงแผนสิ่งแวดล้อมฯ และนําเสนอให้คณะกรรมการฯ พิจารณาภายหลังการประชุม
แผนสิ่งแวดล้อมฉบับนี้ถือว่ามีความสําคัญต่อการบริหารจัดการคุณภาพสิ่งแวดล้อมและรักษาทรัพยากรธรรมชาติในพื้นที่เป็นอย่างมาก ซึ่งสรุปทิศทางในพื้นที่ EEC ในระยะเวลา 4 ปี พ.ศ.2561-2564 ได้ดังนี้
1. การป้องกันและลดมลพิษ
2. การจัดการ ควบคุม และกํากับเน้นการจัดการน้ําเสียจากแหล่งต้นกําเนิด
3. การป้องกันความเสี่ยงจากอุบัติภัยจากสารเคมี
4. การติดตามและประเมินผล
5. การฟื้นฟูพื้นที่ป่าไม้และเพิ่มพื้นที่สีเขียวในเมือง
6. การส่งเสริมและสนับสนุนเครือข่าย
รัฐบาลไทย-ข่าวทำเนียบรัฐบาล-ธ.ก.ส. บรรเทาภัยน้ำท่วมเหนือ-อีสานเตรียมออกมาตรการเร่งด่วนเยียวยาเกษตรกร
วันจันทร์ที่ 31 กรกฎาคม 2560
ธ.ก.ส. บรรเทาภัยน้ําท่วมเหนือ-อีสานเตรียมออกมาตรการเร่งด่วนเยียวยาเกษตรกร
ธ.ก.ส. ส่งเจ้าหน้าที่สํารวจความเสียหายหลังพายุดีเปรสชันเซินกาถล่มเหนือ-อีสาน มอบถุงยังชีพช่วยเหลือเบื้องต้น เตรียมออกมาตรการระยะสั้นบรรเทาความเดือดร้อนและฟื้นฟูอาชีพระยะยาว ส่วนชาวนาที่ทําประกันภัยข้าวนาปีหากเข้าเงื่อนไขกรมธรรม์รับเงินสินไหมทดแทนทันที
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า อิทธิพลจากพายุดีเปรสชันเซินกาที่แผ่เข้าปกคลุมประเทศไทย ทําให้มีฝนตกหนักอย่างต่อเนื่องในพื้นที่ภาคเหนือและภาคตะวันออกเฉียงเหนือ เกิดน้ําป่าไหลหลาก น้ําท่วมฉับพลันและดินโคลนถล่มในหลายพื้นที่ ส่งผลกระทบต่อการใช้ชีวิตและสร้างความเสียหายต่อทรัพย์สินของทางราชการและประชาชนในพื้นที่ ธ.ก.ส. จึงเร่งดําเนินมาตรการเพื่อบรรเทาความเดือดร้อนให้แก่เกษตรกรลูกค้าอย่างเร่งด่วน รวมทั้งเข้าพื้นที่ฟื้นฟูสาขาและตู้เอทีเอ็มให้สามารถเปิดใช้บริการแก่ลูกค้าทั่วไปได้ตามปกติโดยเร็ว
โดยมาตรการเร่งด่วนที่ ธ.ก.ส. ได้ดําเนินการคือ มอบหมายให้พนักงานในพื้นที่ประสบอุทกภัย ออกเยี่ยมเยียนลูกค้าและนําถุงยังชีพไปมอบเพื่อช่วยเหลือในเบื้องต้น รวมถึงให้กําลังใจแก่เกษตรกรลูกค้าที่ได้รับผลกระทบจากอุทกภัยในครั้งนี้ และสํารวจความเสียหายที่เกิดขึ้นภายหลังจากสถานการณ์น้ําท่วมได้คลี่คลายลง เพื่อนําข้อมูลดังกล่าวมาพิจารณาหามาตรการฟื้นฟูการประกอบอาชีพและมาตรการช่วยเหลืออื่นๆ ที่เหมาะสมเพิ่มเติมในระยะต่อไป
ทั้งนี้ ในเบื้องต้น ธ.ก.ส. ได้นําเงินจากกองทุนบรรเทาความเดือดร้อนผู้ประสบภัยธรรมชาติและภัยพิบัติของ ธ.ก.ส. เพื่อจัดหาถุงยังชีพนําไปมอบให้เกษตรกรลูกค้าและประชาชนที่เดือดร้อน สําหรับเกษตรกรผู้ปลูกข้าว ที่ร่วมโครงการประกันภัยข้าวนาปี ปีการผลิต 2560 เมื่อมีการสํารวจความเสียหายในพื้นที่ประสบอุทกภัยเรียบร้อยแล้ว และพบว่ามีความเสียหายเป็นไปตามเงื่อนไขของกรมธรรม์ ก็จะได้รับความคุ้มครองไร่ละ 1,260 บาท โดยสามารถเลือกรับโอนค่าสินไหมผ่านบริการพร้อมเพย์ได้ทันที
"พนักงานของ ธ.ก.ส.ในพื้นที่เกิดเหตุทุกแห่งพร้อมเข้าไปช่วยเหลือเกษตรกรลูกค้าอย่างเร่งด่วนด้วยความเต็มใจ สําหรับภาระหนี้สินที่เกษตรกรลูกค้ามีอยู่กับ ธ.ก.ส.นั้น ไม่ต้องกังวลใจ ธนาคารพร้อมเข้าไปดูแลอย่างเต็มที่ ทั้งนี้ ในเบื้องต้นจะมีการผ่อนผันการชําระหนี้ออกไปไม่เกิน 12 เดือน โดยไม่คิดดอกเบี้ยปรับ และธ.ก.ส.จะ พิจารณามาตรการเพิ่มเติม เช่น การสนับสนุนให้มีการฟื้นฟูอาชีพภายหลังจากสถานการณ์เข้าสู่ภาวะปกติต่อไป " นายอภิรมย์กล่าว
สํานักสื่อสารการตลาดและประชาสัมพันธ์ ธ.ก.ส.
โทร 02 558 6100 ต่อ 6733 , 6734 , 6735 และ 6740
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอินเดียประจำประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เนื่องในโอกาสเข้ารับหน้าที่
วันศุกร์ที่ 15 กุมภาพันธ์ 2562
เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เนื่องในโอกาสเข้ารับหน้าที่
เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เนื่องในโอกาสเข้ารับหน้าที่
วันนี้ (15 กุมภาพันธ์ 2562) เวลา 16.30 น. นางสุจิตรา ทุไร (H.E. Ms. Suchitra Durai) เอกอัครราชทูตสาธารณรัฐอินเดียประจําประเทศไทย เข้าเยี่ยมคารวะพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เนื่องในโอกาสเข้ารับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและรัฐมนตรีว่าการกระทรวงยุติธรรมแสดงความยินดีที่นางสุจิตรา ทุไร เข้ารับตําแหน่งเอกอัครราชทูตสาธารณรัฐอินเดียประจําประเทศไทย พร้อมขอให้ประสบความสําเร็จในการปฏิบัติหน้าที่ระหว่างประจําการในประเทศไทย โดยรัฐบาลพร้อมสนับสนุนการปฏิบัติงานของเอกอัครราชทูตฯ ในการส่งเสริมความร่วมมือระหว่างกัน ซึ่งเอกอัครราชทูตสาธารณรัฐอินเดียฯ กล่าวขอบคุณที่รองนายกรัฐมนตรีและรัฐมนตรีว่าการกระทรวงยุติธรรมอนุญาตให้เข้าพบ โดยยืนยันถึงความสัมพันธ์ระหว่างสองประเทศที่ดําเนินไปอย่างราบรื่น เห็นได้จากการแลกเปลี่ยนการเยือนระดับสูงระหว่างกันอย่างสม่ําเสมอ
ทั้งสองฝ่ายชื่นชมความร่วมมือที่มีร่วมกันอย่างรอบด้าน โดยเฉพาะความร่วมมือด้านศาสนา วัฒนธรรม และการศึกษา ที่ทั้งสองประเทศมีความร่วมมืออย่างใกล้ชิด ซึ่งจะช่วยส่งเสริมความสัมพันธ์ในระดับประชาชนให้แน่นแฟ้นมากยิ่งขึ้น นอกจากนี้ รองนายกรัฐมนตรีและรัฐมนตรีว่าการกระทรวงยุติธรรมยังแสดงความชื่นชมศักยภาพของอินเดียในด้านวิทยาศาสตร์และเทคโนโลยีดิจิทัล และเห็นว่าไทย - อินเดีย สามารถเรียนรู้แลกเปลี่ยนประสบการณ์ที่มีประโยชน์ร่วมกันได้
โอกาสนี้ เอกอัครราชทูตสาธารณรัฐอินเดียฯ แสดงความยินดีที่การท่องเที่ยวไทย - อินเดียมีพัฒนาการที่ดี โดยในปี 2561 มีนักท่องเที่ยวอินเดียเดินทางมาไทยมากถึง 1.5 ล้านคน เป็นส่วนช่วยส่งเสริมการค้าการลงทุนของทั้งสองประเทศ ทั้งนี้ รองนายกรัฐมนตรีและรัฐมนตรีว่าการกระทรวงยุติธรรมแสดงความเชื่อมั่นว่าทั้งสองประเทศยังมีโอกาสที่จะเพิ่มมูลค่าการค้าการลงทุน และการท่องเที่ยวระหว่างกันอีกมาก เห็นควรผลักดันให้มีการจัดกิจกรรมทางเศรษฐกิจที่มีประโยชน์ต่อไป
สําหรับความร่วมมือในระดับพหุภาคี เอกอัครราชทูต ฯ ยินดีที่ไทยเป็นประธานอาเซียนในปีนี้ หวังว่าไทยจะขับเคลื่อนอาเซียนไปสู่ความสําเร็จ โดยรองนายกรัฐมนตรีและรัฐมนตรีว่าการกระทรวงยุติธรรมเน้นย้ําว่า ไทยยินดีที่จะได้ทําหน้าที่ประเทศผู้ประสานงานความสัมพันธ์อาเซียน - อินเดีย ตลอดวาระการดํารงตําแหน่ง โดยมุ่งมั่นที่จะขับเคลื่อนและยกระดับหุ้นส่วนทางยุทธศาสตร์อาเซียน - อินเดียในทุกมิติ
รัฐบาลไทย-ข่าวทำเนียบรัฐบาล-วศ.อว. แนะวิธีเก็บอาหารสดอย่างง่าย อยู่ได้นาน ช่วงอยู่บ้านยุคโควิด-19
วันพฤหัสบดีที่ 23 เมษายน 2563
วศ.อว. แนะวิธีเก็บอาหารสดอย่างง่าย อยู่ได้นาน ช่วงอยู่บ้านยุคโควิด-19
วศ.อว. แนะวิธีเก็บอาหารสดอย่างง่าย อยู่ได้นาน ช่วงอยู่บ้านยุคโควิด-19
เมื่อวันที่ 13 เมษายน 2563 กรมวิทยาศาสตร์บริการ (วศ.) กระทรวงการอุดมศึกษา วิทยาศาสตร์ วิจัยและนวัตกรรม ห่วงใยในความปลอดภัยเแนะนําวิธีเก็บอาหารสดอย่างง่าย เพื่อรักษาคุณภาพอาหารไว้ได้นาน ไม่ปนเปื้อนและเกิดเชื้อรา เป็นการเอาใจใส่ดูแลป้องกันสุขภาพช่วงอยู่บ้านยุคโควิด-19 วิธีเก็บอาหารสดอย่างง่ายที่แนะนํา ดังนี้
1. ไข่สด :ไม่ควรทําความสะอาดก่อน เพราะอาจทําให้ที่หุ้มเปลือกไข่นั้นหลุดออกมา แล้วอากาศจะเข้าไปตามรูพรุนเล็กๆ ส่งผลทําให้ไข่เน่าเสียไว โดยปกติแล้วไข่ทุกประเภทจะมีโพรงอากาศด้านใน (ด้านป้าน) ยิ่งไข่มีอายุมากขึ้น โพรงอากาศก็เพิ่มมากขึ้นด้วย ดังนั้นควรเก็บแช่ไว้ในตู้เย็นโดยตั้งด้านป้านขึ้นเอาด้านแหลมลง
2. เนื้อสัตว์ :แบ่งเป็นขนาดพอดีที่จะใช้สําหรับการประกอบอาหารแต่ละครั้ง แล้วห่อด้วยพลาสติกห่ออาหารให้มิดชิดก่อนนําไปแช่แข็ง เพราะถ้าเนื้อสัตว์โดนความเย็นจัดโดยตรงจะทําให้แห้ง เวลาใช้ให้หยิบออกมาใช้ทีละห่อ ตามปริมาณความต้องการ
3. เครื่องแกง :เครื่องแกงที่ตําแล้ว ให้แบ่งเป็นส่วนๆ ตามปริมาณที่จะใช้ในแต่ละครั้ง แล้วนําไปแช่ช่องแข็ง
4. หอมและกระเทียม :เก็บใส่ถุงตาข่ายหรือตะกร้าที่มีการระบายอากาศได้ดี /แขวนไว้ที่อากาศถ่ายเทสะดวกและไม่โดนแดด เพื่อป้องกันความชื้นที่ทําให้เกิดเชื้อรา
5. ผักสด :ควรตัดส่วนที่เสียออกก่อนแล้วจึงล้างทําความสะอาด แล้วใช้กระดาษทิชชูแผ่นใหญ่ซับความชื้น แยกเป็นชนิดเก็บใส่ถุงซิปล็อก นําไปแช่ในช่องแช่ผักของตู้เย็น แต่สําหรับผักบางชนิด เช่น กะเพรา โหระพา ผักชี ต้นหอม และ ผักสลัด เช่น ผักไฮโดรโปนิกส์ เมื่อซื้อมาไม่ต้องล้างก่อน เพราะจะทําให้เน่าเสียไวขึ้น
7. เห็ดสด :เห็ดต่างๆโดยปกติจะเก็บได้เพียงระยะเวลาสั้นๆ การลวกเห็ดพอสุก จะสามารถช่วยยืดอายุเห็ดได้ 1-2 วัน
ที่มาข้อมูลวิธีการเก็บรักษาอาหารสดอย่างง่ายจาก เพจ Doctor D. ซึ่งเป็นเพจข้อมูลวิทยาศาสตร์เพื่อแลกเปลี่ยนเรียนรู้ข้อมูลข่าวสาร จําเป็นต่อความปลอดภัยในชีวิตประจําวัน ควบคุมดูแลข้อมูลโดยนักวิทยาศาสตร์ของกรมวิทยาศาสตร์บริการ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-มหาดไทยเดินหน้า 8 แนวทางขับเคลื่อนตลาดประชารัฐสู่ความยั่งยืน
วันอังคารที่ 10 เมษายน 2561
มหาดไทยเดินหน้า 8 แนวทางขับเคลื่อนตลาดประชารัฐสู่ความยั่งยืน
มหาดไทยเดินหน้า 8 แนวทางขับเคลื่อนตลาดประชารัฐสู่ความยั่งยืน
วันนี้ (10 เม.ย.) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่รัฐบาลมอบหมายให้กระทรวงมหาดไทยเป็นหน่วยงานหลักในการบูรณาการร่วมกับหน่วยงานที่เกี่ยวข้องดําเนินโครงการตลาดประชารัฐทั้ง 10 ประเภท และได้ส่งเสริม พัฒนา ต่อยอดการดําเนินโครงการตลาดประชารัฐอย่างต่อเนื่องนั้น
เพื่อเป็นการขับเคลื่อนโครงการตลาดประชารัฐในระยะต่อไป นายฉัตรชัย พรหมเลิศ ปลัดกระทรวงมหาดไทย ได้สั่งการให้ผู้ว่าราชการจังหวัด ทุกจังหวัด ดําเนินการตามแนวทางปฏิบัติในการดําเนินโครงการตลาดประชารัฐเพิ่มเติม ดังนี้
1. เร่งรัดการจัดสรรพื้นที่จําหน่ายสินค้าให้ผู้ประกอบการ โดยอาจกระจายไปยังตลาดที่มีพื้นที่รองรับผู้ประกอบการได้ เช่น ตลาดเคหะประชารัฐ และตลาดประชารัฐ Modern Trade
2. เร่งรัดการจัดอบรมผู้บริหารจัดการตลาดประชารัฐ (Chief Marketing officer : CMO) เพื่อพัฒนาศักยภาพผู้บริหารจัดการในทุกด้าน
3. ส่งเสริมการพัฒนาศักยภาพผู้ประกอบการระดับ C ตามความเหมาะสม และเป็นไปตามความต้องการของผู้ประกอบการ โดยเฉพาะอย่างยิ่งให้ประสานงานไปยังธนาคารเพื่อการเกษตรและสหกรณ์การเกษตรในพื้นที่เกี่ยวกับโครงการสินเชื่อให้กับผู้ประกอบการเกษตรกรและผู้มีรายได้น้อยเพื่อสนับสนุนด้านการจัดหาเงินทุน
4. ดําเนินการประเมินมาตรฐานตลาดประชารัฐตามแนวทางที่กําหนด รวมทั้งให้มีการทดสอบสารปนเปื้อนที่เป็นอันตรายต่อสุขภาพ 5 ชนิด ประกอบด้วย 1) ฟอร์มาลิน 2) สารกันรา 3) สารบอแรกซ์ 4) สารฟอกขาว และ 5) ยาฆ่าแมลง
5. ส่งเสริมตลาดประชารัฐด้านการท่องเที่ยว โดยเร่งรวบรวมและจัดส่งข้อมูลตลาดประชารัฐที่มีศักยภาพให้กระทรวงการท่องเที่ยวและกีฬา เพื่อบรรจุในปฏิทิน “ปีท่องเที่ยววิถีไทย เก๋ไก๋อย่างยั่งยืน” เพื่อประชาสัมพันธ์ให้กับนักท่องเที่ยวทั้งชาวไทยและชาวต่างประเทศทราบ รวมทั้งให้ประสานความร่วมมือกับการท่องเที่ยวแห่งประเทศไทย สํานักงานสาขาในพื้นที่จัดทําเส้นทางการท่องเที่ยวของจังหวัดให้เชื่อมโยงกับตลาดประชารัฐ และ OTOP Tourism Village ซึ่งในปัจจุบัน มีจังหวัด และหน่วยงานกํากับดูแลตลาด ได้คัดเลือกตลาดที่มีศักยภาพด้านการท่องเที่ยวแล้วจํานวน 144 แห่งจาก 67 จังหวัด
6. เน้นย้ําให้ CMO ดําเนินการสํารวจติดตามผลประกอบการและความพึงพอใจของผู้ขาย และสอบถามความคิดเห็นของผู้ซื้อผ่านระบบ Online เพื่อประเมินผลความสําเร็จ และนําผลสะท้อนมาปรับปรุงโครงการตลาดประชารัฐ
7. สํารวจตลาดประชารัฐและตลาดเอกชนที่ดําเนินการอยู่ในพื้นที่ ให้มีการบริหารจัดการตลาดอย่างเหมาะสม เช่น การอนุญาตจัดตั้งตลาด และการควบคุมบริหารจัดการให้เป็นไปตามกฎหมาย และระเบียบของราชการอย่างเคร่งครัด
8. จัดทําข้อมูลข่าวสารกิจกรรมภายใต้โครงการตลาดประชารัฐ เพื่อเป็นข้อมูลในการประชาสัมพันธ์สร้างการรับรู้งาน กิจกรรม ตลาดประชารัฐอย่างสม่ําเสมอต่อไป
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย มีความตั้งใจในการส่งเสริมและพัฒนาศักยภาพให้ผู้ค้า และผู้ประกอบการตลาดประชารัฐ ได้รับการต่อยอดทางด้านการค้าขาย และการพัฒนาผลิตภัณฑ์ให้เป็นที่ต้องการของตลาด นอกจากนี้ ยังได้เน้นย้ําให้ทุกหน่วยงานภาคีร่วมบูรณาการดําเนินการขับเคลื่อนโครงการตลาดประชารัฐให้เป็นไปอย่างมีประสิทธิภาพ เพื่อให้ตลาดประชารัฐเป็นตลาดแห่งโอกาส ตลาดแห่งอาชีพ และสร้างรายได้ให้แก่ผู้ประกอบการอย่างยั่งยืนต่อไป.
ครั้งที่ 82/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-"กฤษฎา" เร่งแก้ปัญหาสินค้าเกษตรล้นตลาด ราคาตกต่ำ
วันจันทร์ที่ 11 มิถุนายน 2561
"กฤษฎา" เร่งแก้ปัญหาสินค้าเกษตรล้นตลาด ราคาตกต่ํา
"กฤษฎา" เร่งแก้ปัญหาสินค้าเกษตรล้นตลาด ราคาตกต่ํา สั่งการด่วนทั้งส่วนกลางและภูมิภาคระดมสมองหาวิธีการและมาตรการรองรับ หวังแก้ปัญหาระยะยาวอย่างยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ ได้สั่งการถึงผู้บริหารระดับสูงของกระทรวงเกษตรและสหกรณ์ทั้งในส่วนกลางและภูมิภาค เกี่ยวกับการวางแผนและปฏิบัติตามแผนการผลิตเพื่อแก้ไขปัญหาที่เกิดจากการเกษตรกรรม ว่า ปัจจุบันกระทรวงเกษตรและสหกรณ์ได้พบว่าเกษตรกรได้ประกอบอาชีพเกษตรกรรมโดยไม่มีการวางแผนการผลิตทางเกษตรกรรมหรือทําการเกษตรโดยไม่คํานึงถึงความต้องการ (Demand) ของตลาดหรือผู้บริโภคและเมื่อผลผลิตออกมามากล้นตลาด (Over Supply) จนทําให้ราคาตกต่ําและนํามาซึ่งการเรียกร้องหรือกดดันให้รัฐช่วยเหลือในเรื่องการจ่ายเงินชดเชยส่วนที่ขาดทุนหรือการรับจํานําหรือประกันราคาผลผลิตที่ไม่อิงราคาตลาด หรือขอให้ใช้งบประมาณรัฐมาซื้อผลผลิตในราคานําตลาด ซึ่งมาตรการเหล่านี้ รัฐได้ดําเนินการมาแล้วหลายครั้ง แต่ยังไม่สามารถแก้ไขปัญหาได้อย่างยั่งยืนโดยปัจจุบัน ยังมีการเรียกร้องขอความช่วยเหลือจากเกษตรกรกลุ่มต่างๆตามฤดูการผลิตตลอดมาเป็นระยะๆ
ดังนั้น เพื่อให้การดูแลช่วยเหลือและคุ้มครองผู้มีอาชีพเกษตรกรรมจํานวนประมาณ ๗ ล้านครอบครัวหรือ ๒๔ ล้านคนซึ่งถือว่าเป็นพลังสําคัญในการขับเคลื่อนเศรษฐกิจของประเทศกลุ่มหนึ่งเช่นเดียวกับผู้มีอาชีพอื่นๆ จึงขอให้ปลัด กษ.และผู้บริหาร กษ.ทุกระดับได้ช่วยกันคิดค้นหรือระดมสมองหรือเชิญส่วนราชการที่เกี่ยวข้องรวมทั้งนักวิชาการด้านเศรษฐกิจการเกษตรและผู้แทนกลุ่มเกษตรกรหรือสถาบันเกษตรกรตลอดจนผู้รู้จากภาคเอกชนมาช่วยกันวิเคราะห์และศึกษาหาวิธีการหรือมาตรการ (Key Solutions) ในการแก้ไขปัญหาการที่เกษตรกรไม่วางแผนหรือไม่ปฎิบัติตามแผนการผลิตจนทําให้เกิดปัญหาผลผลิตล้นตลาด(Over Supply)อยู่เป็นประจําตามประเด็นสําคัญดังนี้ ๑.ถ้ากษ.และหน่วยงานที่เกี่ยวข้องจะกําหนดแผนการผลิตทางการเกษตรควรกําหนดชนิดหรือประเภทของพืชและหรือปศุสัตว์อะไรบ้างที่ควรบรรจุอยู่ในแผนการผลิตและควรมอบหมายให้หน่วยงานใดหรือควรแต่งตั้งคณะกรรมการจากหน่วยใดบ้างให้เป็นผู้รับผิดชอบจัดทําหรือกําหนดแผนการผลิตทางการเกษตรกรรมของประเทศ
๒.ในแผนการผลิตทางการเกษตรกรรมข้างต้นควรมีรายละเอียดหรือองค์ประกอบในแผนการผลิตอย่างไรบ้าง
๓.ขอให้นําพ.ร.บ. เศรษฐกิจการเกษตร พ.ศ.๒๕๒๒ และพ.ร.บ. กองทุนสงเคราะห์เกษตรกร พ.ศ.๒๕๕๔ ซึ่งเป็นกฎหมายที่กระทรวงเกษตรและสหกรณ์เป็นผู้รักษาการตามกฎหมายอยู่แล้วมาพิจารณาว่ามีสาระหรือบทบัญญัติที่จะนํามาใช้ดําเนินการจัดทําแผนการผลิตทางการเกษตรกรรมได้หรือไม่ รวมทั้งให้ศึกษาว่ามีวิธีการอย่างไรบ้างที่จะทําให้เกษตรกรปฎิบัติตามแผนการผลิตทั้งนี้อาจนําจุดแข็งและจุดอ่อนของการวางแผนข้าวครบวงจรและหรือการบริหารจัดการแก้ไขปัญหาอ้อยตามกฎหมายอ้อยและน้ําตาลมาพิจารณาประกอบด้วยก็ได้
๔.กษ.ควรกําหนดเงื่อนไขหรือควรจัดบริการใดๆ (Incentives)ให้แก่เกษตรกรเพื่อเป็นการแลกเปลี่ยนหรือแรงจูงใจให้เกษตรกรทําการเกษตรตามแผนการผลิตทางการเกษตรกรรมอย่างจริงจังต่อไป
ทั้งนี้ ขอให้ปลัด กษ. แต่งตั้งคณะทํางานเพื่อศึกษาหาแนวทางการพัฒนาและแก้ไขปัญหาการเกษตรกรรมดังกล่าวข้างต้นให้แล้วเสร็จภายใน ๑ เดือนด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.พม. ชื่นชมเด็กสาววัย 15 ปี สู้ชีวิต รับจ้างทำงานหลายอย่างและชกมวย เพื่อหารายได้จุนเจือครอบครัว ที่ จ.ประจวบคีรีขันธ์
วันจันทร์ที่ 4 กันยายน 2560
รมว.พม. ชื่นชมเด็กสาววัย 15 ปี สู้ชีวิต รับจ้างทํางานหลายอย่างและชกมวย เพื่อหารายได้จุนเจือครอบครัว ที่ จ.ประจวบคีรีขันธ์
รมว.พม. ชื่นชมเด็กสาววัย 15 ปี สู้ชีวิต รับจ้างทํางานหลายอย่างและชกมวย เพื่อหารายได้จุนเจือครอบครัว ที่ จ.ประจวบคีรีขันธ์
วันนี้ (4 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 705/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กสาววัย 15 ปี ครอบครัวมีฐานะยากจน แต่สู้ชีวิต อาศัยเวลาว่างหลังเลิกเรียนและในวันหยุด ช่วยที่บ้านทํางานปอกมะพร้าวส่งโรงงานทํากะทิ รับจ้างซักผ้า ขายของ และรับจ้างชกมวย เพื่อหารายได้จุนเจือครอบครัว เนื่องจากครอบครัวอาศัยอยู่รวมกันถึง 12 ชีวิต ที่อําเภอปราณบุรี จังหวัดประจวบคีรีขันธ์ นั้น ตนขอชื่นชมเด็กสาวดังกล่าวที่มีความขยันหมั่นเพียร กตัญญู มุมานะอดทน มีความตั้งใจช่วยเหลือครอบครัว โดยไม่ย่อท้อต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดประจวบคีรีขันธ์ (พมจ.ประจวบคีรีขันธ์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงาน ที่เกี่ยวข้องในพื้นที่ช่วยเหลือดูแลในเรื่องการศึกษาของเด็กอย่างต่อเนื่องในระยะยาว รวมทั้งให้คําแนะนําปรึกษาในเรื่องการส่งเสริมการประกอบอาชีพให้แก่ครอบครัวเพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-สธ.ให้โรงพยาบาลเตรียมสำรองน้ำ จัดหาแหล่งน้ำ รับภัยแล้ง
วันอาทิตย์ที่ 19 มกราคม 2563
สธ.ให้โรงพยาบาลเตรียมสํารองน้ํา จัดหาแหล่งน้ํา รับภัยแล้ง
กระทรวงสาธารณสุขเตรียมมาตรการรองรับภัยแล้ง ฝนทิ้งช่วง ประสานหน่วยงานในพื้นที่ขุดบ่อบาดาล สํารองน้ําใช้  เพื่อให้มีน้ําเพียงพอไม่กระทบต่อการให้บริการประชาชน
กระทรวงสาธารณสุขเตรียมมาตรการรองรับภัยแล้ง ฝนทิ้งช่วง ประสานหน่วยงานในพื้นที่ขุดบ่อบาดาล สํารองน้ําใช้ เพื่อให้มีน้ําเพียงพอไม่กระทบต่อการให้บริการประชาชน
นายแพทย์รุ่งเรือง กิจผาติ ที่ปรึกษาระดับกระทรวง นายแพทย์ทรงคุณวุฒิและโฆษกกระทรวงสาธารณสุข ให้สัมภาษณ์ว่า รองนายกรัฐมนตรี และรัฐมนตรีว่าการกระทรวงสาธาณสุขมีความห่วงใยสถานการณ์ภัยแล้ง
ได้กําชับให้ ดูแลแก้ไขปัญหาทันที อย่างมีประสิทธิภาพและติดตามสถานการณ์ใกล้ชิด ให้สถานบริการสาธารณสุขทุกแห่งเตรียมความพร้อมรองรับสถานการณ์ภัยแล้ง ล่าสุดได้รับรายงานมีโรงพยาบาล 9 แห่งในจังหวัดสุรินทร์และชัยภูมิได้รับผลกระทบ เบื้องต้น ได้ให้ทุกแห่งสํารองน้ํา พร้อมประสานหน่วยงานพื้นที่ หาแหล่งน้ําสํารอง เตรียมขุดเจาะบ่อบาดาลเพื่อให้มีน้ําเพียงพอไม่กระทบต่อการให้บริการประชาชน
นายแพทย์รุ่งเรือง กล่าวต่อว่า โรงพยาบาลปราสาท จังหวัดสุรินทร์ เป็นพื้นที่เป็นเสี่ยงขาดน้ําประปาจากสภาวะฝนทิ้งช่วง สํานักงานสาธารณสุขจังหวัดได้ประสานหน่วยงานในพื้นที่นําเครื่องจักรเข้าขุดเจาะบ่อบาดาล จํานวน 4 บ่อ ส่วนจังหวัดชัยภูมิ มีโรงพยาบาล 8 แห่ง ได้แก่ ภักดีชุมพล เกษตรสมบูรณ์ หนองบัวแดง ซับใหญ่
ภูเขียวเฉลิมพระเกียรติ เทพสถิต คอนสาร และบ้านแท่น เป็นพื้นที่เสี่ยงขาดน้ําประปา สํานักงานสาธารณสุขจังหวัดชัยภูมิ ได้เตรียมขุดเจาะบ่อบาดาลและปรับปรุงซ่อมแซมบ่อบาดาลเดิม พร้อมดําเนินการตามมาตรการของกระทรวงสาธารณสุข โดยสํารองเก็บกักน้ําไว้ใช้ในงานบริการรักษาพยาบาล และการอุปโภคบริโภคของเจ้าหน้าที่ให้เพียงพออย่างน้อย 3 วัน และขอความร่วมหน้าที่และประชาชนช่วยกันประหยัดน้ําโรงพยาบาลสามารถเปิดให้บริการได้ตามปกติ
ทั้งนี้ ขอให้โรงพยาบาลในพื้นที่เสี่ยงภัยแล้งติดตามสถานการณ์ เตรียมแผนรับภาวะภัยแล้งทําแผนสํารองน้ําให้เพียงพอสําหรับบริการประชาชน และประสานหน่วยงานในท้องถิ่น อาทิ องค์การบริหารส่วนตําบล เทศบาล การประปาในพื้นที่ ฝ่ายความมั่นคง ในการจัดหาแหล่งน้ําสํารอง หรือขุดเจาะบ่อบาดาล เพื่อไม่ให้กระทบบริการผู้ป่วย รวมทั้งจัดทํามาตรการประหยัดน้ําในโรงพยาบาลและบ้านพักเจ้าหน้าที่ จัดทําระบบรีไซเคิลน้ํา ตรวจสอบท่อประปาไม่มีการรั่วไหลของน้ํา และขอความร่วมมือเจ้าหน้าที่และผู้รับบริการช่วยกันประหยัดน้ํา
***************************** 19มกราคม 2563